Diari Oficial de la Generalitat Valenciana


Sumari del DOGV 5, del 15-01-1979 (1979/801180)

DECRET sobre l'Organització de la Conselleria d'Educació.
---------------------------------------------------------

### Dades del document

Número de DOGV
:   5

Data del DOGV
:   15-01-1979

Secció del DOGV
:   SENSE SECCIÓ ESPECÍFICA

Número del document
:   1979/801180


Data del document
:   01-09-1978

Organisme emissor


Tipus de document
:   Decret

Anàlisi jurídica

Decret sobre l'Organització de la Conselleria d'Educació.  
A l'article 20 del Reglament de Règim Interior de Consell del País Valencià s'estableix que cada Conselleria organitzarà el seu propi esquema de funcionament amb les Direccions Generals i Seccions que siguen necessàries.  
Tenint en compte que en la fase de Pre- autonomia existiran relacions contínues amb els departaments, seccions i serveis existents a nivell d'Estat, sembla convenient estructurar l'organigrama de funcionament seguint al més prop possible el sistema organitzatiu de l'Estat.  
En la seua virtut, i prèvia deliberació del Consell del Pafs Valencià del dia 1 de setembre de 1978 que l'aprovà, a proposta del Conseller d'Educació, i en ús de les atribucions que em confereix l'apartat a) de l'article 8é del Reial Decret Llei 10/1978 de 17 de març, i de l'article 20 del Reglament de Règim Interior,  
DISPOSE  
Article primer.- La Conselleria d'Educació és constituïda per:  
- El Conseller d'Educació.  
- El Secretari General Tècnic.  
- El Director General d'Educació General Bàsica i Ensenyaments Especials.  
- El Director General d'Ensenyaments Mitjans i Universitaris.  
- La Comissió de Foment i Normalització de la Llengua Valenciana.  
- La Comissió de Pressuposts i Recursos Econòmics.  
- Delegats Territorials.  
Article segon.- El Conseller d'Educació, a més de la superior direcció de la Conselleria, ostenta la màxima representació educativa a nivell del País Valencià, en absència del President del Consell, i presideix la Comissió de Foment i Normalització de la Llengua Valenciana, i la de Pressuposts i Recursos Econòmics.  
D'entre els alts càrrecs de la Conselleria nomena el Vice- Conseller, d'acord amb els criteris que més convinguen a la Conselleria.  
Article tercer.- El Secretari General Tècnic coordina les diverses direccions, seccions, serveis i unitats de la Conselleria, gestiona i administra els assumptes no delegats a les Direccions Generals i proposa en col·laboració amb els directors generals l'elaboració dels decrets, ordres i resolucions de la Conselleria.  
Estaran adscrites a la Secretaria General Tècnica, de la qual dependran quan siguen transferides la Unitat de Personal, la Unitat de Construccions i la Unitat Tècnica. En aquesta Unitat hi haurà entre d'altres, el Gabinet de Plans, Ajuts i Mitjans Didàctics per a la Innovació Educativa.  
El Conseller d'Educació podrà nomenar un Secretari General Adjunt.  
Article quart.- El Director General d'Educació General Bàsica i Ensenyaments Especials té al seu càrrec la creació del mapa escolar a nivell comarcal i territorial, els estudis, les gestions i les accions dirigides cap a la completa escolarització dels alumnes d EGB i de Pre- Escolar en les òptimes condicions d'acord amb els nivells del context europeu i amb les característiques comarcals. El Director General d'Educació Bàsica manté les relacions necessàries amb la Inspecció Tècnica de l'Estat, a nivell d'EGB.  
Conjuntament amb la Conselleria de Sanitat i Seguretat Social es crearà un gabinet especial dedicat a atendre els Ensenyaments Especials ostentant-hi la representació de la Conselleria d'Educació, la Direcció General d'Educació General Bàsica i Ensenyament Especials.  
Article cinqué.- El Director General d'Ensenyaments Mitjans (Batxillerat i Formació Professional) i Universitàries té al seu càrrec les comeses indicades a l'article anterior, a nivell d'Ensenyaments Mitjans, mantenint amb la Inspecció Tècnica de l'Estat les relacions necessàries.  
Aquest Director General assumeix les relacions que li delegue el Conseller d'Educació amb la Universitat i els seus respectius Centres.  
Article sisé.- Es crea la Comissió de Foment i Normalització de la Llengua Valenciana, com a Comissió Mixta integrada per aquesta Conselleria i la de Cultura, i en ella hi haurà un representant, com a mínim, de les Conselleries d'Educació i de Cultura a nivell de Director General o Secretari General Tècnic. La Comissió estarà formada, a més pels tècnics que hom estime convenients dins els camps de la lingüística, la psicolingüística i la sociolingüística amb el fi d'assegurar el major èxit en el foment de la llengua valenciana a les seues diferents comarques.  
Article seté.- La Comissió de Pressuposts i Recursos Econòmics es presidida pel Conseller i té com a objecte l'estudi de la millor utilització i de la major rendibilitat dels recursos i mitjans pressupostaris que possesca la Conselleria.  
Article vuité.- Les diverses relacions entre el Conseller i els Ajuntaments i Diputacions Provincials així com qualsevol altra entitat podran ser delegades per aquell al Director General corresponent.  
Article nové.- La Conselleria d'Educació assumeix les transferències de:  
- Ministeri d'Educació i Ciència.  
- Ministeri de Cultura (sempre que es tracte d'ensenyaments reglats per la Llei General d'Educació).  
- Ministeri de Treball (amb la mateixa condició anterior).  
- Diputacions Provincials (amb la mateixa condició anterior).  
Article deu.- Durant el període pre- autonòmic la Conselleria d'Educació té els objectius següents:  
- Facilitar i col·laborar amb la Comissió Mixta de Transferències els estudis pertinents.  
- Crear la infraestructura necessària per al funcionament a nivell de País Valencià, comptant amb la col·laboració de les Delegacions del Ministeri d'Educació i Ciència a les províncies d'Alacant, Castelló i València.   
- Intervenir en les gestions polítiques que tendesquen a facilitar la resolució de qüestions referides a temes no transferits.  
La qual cosa es publica per a general coneixement.  
València, a 1 de setembre de 1978.  
El Conseller d'Educació JOSEP   
LLUIS BARCELO RODRIGUEZ  
El President del Consell   
JOSEP LLUIS ALBIÑANA OLMOS